इस साल 10वीं के रिजल्ट के लिए छात्रों को लंबा इंतजार करना पड़ा. गौरतलब है कि 10वीं की परीक्षा के नतीजे पहले 20 जून को घोषित किए जाने वाले थे, मगर 19 जून को ही इस बात का खुलासा हुआ कि नवादा जिले के सभी छात्रों के उत्तरपुस्तिकाएं जो गोपालगंज के SS बालिका इंटर कॉलेज में मूल्यांकन के लिए गई थी उसमें से 42000 उत्तर पुस्तिकाएं कॉलेज के स्ट्रांग रूम से गायब हो गई है. इस विवाद के सामने आने के बाद बिहार विद्यालय परीक्षा समिति ने आनन-फानन में 10वीं की परीक्षा के नतीजे जो 20 जून को घोषित किए जाने थे उसे आगे बढ़ाकर 26 जून तक टाल दिया गया था.